num_pages: 62
description: Единственият комикс по романа „Под игото“ всъщност е френски и е издаден през 60-те години на миналия век. Той е публикуван в 100 броя на френски вестник преди близо половин век. Емблематичната българска творба става настолно четиво за много френски деца, след като излиза във вестника редом до култовата поредица „Пиф“.Романът на Вазов продължава да се превежда на различни езици, но в случая става дума неговия комиксов вариант, преведен на родния език на автора. „Под игото“ като комикс е дело на художника Жак Наре и е от края на 60-те години на миналия век, когато Наре е посетил България. След това комиксът излиза във в. „Юманите“ в продължение на една година. Оказва се, че у нас комиксът се пази в музея на Иван Вазов в родния му Сопот. Колекционерът и директор на Музея на комикса в Русе Стоян Стоянов заедно с архитект Орлин Неделчев решават да направят комикса достояние на българските любители на комикси, а защо не и така да предизвикат интереса на учениците към българската класика – практика в други европейски страни.
language: Bulgarian
title: Под игото: по романа на Иван Вазов
publisher: Примакс